Immortal

Οι Immortal είναι ένα νορβηγικό black metal συγκρότημα, ιδρυθέν το 1990, από τους Demonaz και Abbath. Το 2015 ο Abbath ανακοίνωσε τη διάλυση του συγκροτήματος και, παράλληλα, τη δημιουργία νέου σχήματος. Παρόλα αυτά, τον Αύγουστο του 2015, ο Demonaz και ο Horgh, υποστήριξαν ότι το συγκρότημα ποτέ δε σταμάτησε και ότι θα συνεχίσει και χωρίς τον Abbath.

 Οι Immortal ξεκίνησαν το 1989 με την death metal μπάντα Amputation του κιθαρίστα Demonaz, πρώην μέλους των Old Funeral. Το 1990 στο συγκρότημα εντάχθηκε ο μπασίστας Abbath, επίσης πρώην μέλος των Old Funeral. To 1991, έχοντας πια σχηματίσει τους Immortal και έχοντας αλλάξει το στυλ τους σε black metal, οι Amputation με τραγουδιστή και μπασίστα τον Abbath, κιθαρίστα τον Demonaz και ντράμερ τον Armagedda κυκλοφόρησαν το πρώτο τους EP και το 1992 το άλμπουμ Diabolical Fullmoon Mysticism. Μετά την αποχώρηση του Armagedda ο Έικεμο ανέλαβε και τα ντραμς μέχρι το άλμπουμ Blizzard Beasts του 1997, το οποίο παρουσίασε τον ντράμερ Horgh-ο οποίος παραμένει στο γκρουπ μέχρι και σήμερα. Αυτό ήταν και το τελευταίο άλμπουμ με τον Demonaz, καθώς η τενοντίτιδά του δεν του επέτρεπε να παίξει κιθάρα στην ταχύτητα που χρειαζόταν η μουσική των Immortal. Συνέχισε ωστόσο να γράφει τους στίχους για όλα τα άλμπουμ της μπάντας, ενώ έχει εμφανιστεί και σε όλα τα μουσικά βίντεο. Την κιθάρα ανέλαβε ο Abbath. Το άλμπουμ At the Heart of Winter του 1999 παρουσίασε μια σημαντική αλλαγή στον ήχο του συγκροτήματος προς το thrash metal. Αργότερα το 1999 εντάχθηκε ο μπασίστας Iscariah, κι έτσι ο ρόλος του Abbath ήταν αποκλειστικά κιθαρίστα και τραγουδιστή. Ο νέος αυτός ήχος των Immortal συνεχίστηκε στο άλμπουμ Damned in Black του 2000, ενώ το Sons of Northern Darkness του 2002 ήταν καθαρά ένας blackened thrash δίσκος. Το 2003 το συγκρότημα διαλύθηκε για διάφορους λόγους. Το 2005, ωστόσο, τα αυθεντικά μέλη του συγκροτήματος επανενώθηκαν και άρχισαν να δουλεύουν στο πρότζεκτ "I". Ενώ το πρότζεκτ συνεχιζόταν, το 2006 αναφέρθηκε ότι ο Abbath είχε επανενωθεί με τον Horgh, όπως και έγινε. Το All Shall Fall του 2009 ήταν μια επιστροφή στο παλιό black metal στυλ της μπάντας, ενώ ήταν και ο πρώτος δίσκος με τον μπασίστα Apollyon. Ήταν και ο τελευταίος με τον Abbath, ο οποίος αποχώρησε το 2015 έπειτα από δικαστική μάχη σχετικά με τα δικαιώματα της μπάντας και δήλωσε τη διάλυση. Παρ' όλα αυτά, οι Immortal αποφάσισαν να συνεχίσουν χωρίς αυτόν. Ο Apollyon και ο Horgh, μαζί με τον Demonaz που επέστρεψε ως κιθαρίστας και τραγουδιστής, ετοιμάζουν τον νέο τους δίσκο. Demonaz Doom Occulta - κιθάρες (1990-97, 2016-), φωνητικά (2016-) Horgh - ντραμς (1996-) Apollyon - μπάσο (2006-) Abbath Doom Occulta - φωνητικά (1990-2015), μπάσο (1990-99), ντραμς (1993-95), κιθάρες (1997-2015) Armagedda - ντραμς (1990-92) Γιερν Τόνσμπεργκ - κιθάρες (1990-91) Iscariah - μπάσο (1999-2002) Padden - ντραμς (1992-93, μόνο σε συναυλίες) Grim - ντραμς (1993-94, μόνο σε συναυλίες) Hellhammer - ντραμς (1995, μόνο σε συναυλίες) Ares - μπάσο (1998, μόνο σε συναυλίες) Saroth - μπάσο (2002-03, μόνο σε συναυλίες) Immortal (EP) (1991) Diabolical Fullmoon Mysticism (1992) Pure Holocaust (1993) Battles in the North (1995) Blizzard Beasts (1997) At the Heart of Winter (1999) Damned in Black (2000) Sons of Northern Darkness (2002) All Shall Fall (2009) Nothern Chaos Gods (2018) War Against All (2023) Official website